पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग व आस पास के इलाकों में सोमवार को झमाझम बारिश हुई। बारिश होने से मौसम सुहाना हो गया। बैसाख महीने में जहां लोग गर्मी से परेशान रहते हैं वहीं इस बारिश ने ठंड का अहसास दिला दिया। न्यूनतम तापमान 20 डिग्री सेल्सियस व अधिकतम तापमान 31 डिग्री सेल्सियस रहा। हवा की रफ्तार छह किलोमीटर प्रति घंटा, जबकि ह्यूमिडिटी 56 प्रतिशत रिकॉर्ड किया गया। 3 बजे अपराहन से घनघोर बादल के साथ धीमी हवाओं के बीच बारिश होने लगी। इस बारिश से किसानों को काफी फायदा पहुंचा है।
खेतों में लगी सब्जियों में ऊपर का बारिश होने से अच्छी फसल होने की संभावना जताई जा रही है। इसके पूर्व 21 अप्रैल को हल्की बारिश हुई थी । महज 12 दिनों में दो बार बारिश होने से लोगों को गर्मी का एहसास नहीं के बराबर हो रहा है। किसान गेंदों महतो कहते हैं कि लगभग एक एकड़ में गरमा सब्जियों में बैगन, टमाटर, फूलगोभी, बंधा गोभी, साग, मूली आदि सब्जियां लगाया हूं। इस बारिश से सब्जियों को काफी फायदा पहुंचेगा। गर्मी के मौसम में पानी कम पटाना पड़ेगा। इस काेरोना काल में खेती बारी अच्छी होने से किसानों को दिक्कत का सामना नहीं करना पड़ेगा। जिले के दारू, ईचाक, टाटीझरिया, विष्णुगढ़ बड़कागांव ,केरेडारी, कटकमसांडी सहित विभिन्न प्रखंडों में अच्छी बारिश हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn